title: A Tanács 2009/316/IB határozata ( 2009. április 6. ) a 2009/315/IB kerethatározat 11. cikke alkalmazásában az Európai Bűnügyi Nyilvántartási Információs Rendszer (ECRIS) létrehozásáról

text:
               7.4.2009

               HU

               Az Európai Unió Hivatalos Lapja

               L 93/33

      A TANÁCS 2009/316/IB HATÁROZATA

   (2009. április 6.)
   a 2009/315/IB kerethatározat 11. cikke alkalmazásában az Európai Bűnügyi Nyilvántartási Információs Rendszer (ECRIS) létrehozásáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 31. cikkére és 34. cikke (2) bekezdésének c) pontjára,
   tekintettel a bűnügyi nyilvántartásból származó információk tagállamok közötti cseréjének megszervezéséről és azok tartalmáról szóló, 2009. február 26-i 2009/315/IB tanácsi kerethatározatra (1) és különösen annak 11. cikke (4) bekezdésére,
   tekintettel a Bizottság javaslatára,
   tekintettel az Európai Parlament véleményére (2),
   mivel:

               (1)

               Az Európai Unióról szóló szerződés 29. cikkének értelmében az Unió célja, hogy biztosítsa a polgárok magas szintű biztonságát egy olyan térségben, amely a szabadságon, a biztonságon és a jog érvényesülésén alapul. E cél megvalósulásának előfeltétele a bűnügyi nyilvántartásból származó információknak a tagállamok illetékes hatóságai között oly módon zajló rendszeres cseréje, amely garantálja a egységes értelmezést és az információcsere hatékonyságát.

               (2)

               Az Európa Tanácsnak a kölcsönös bűnügyi jogsegélyről szóló, 1959. április 20-i egyezménye alapján jelenleg nem cserélődnek hatékonyan a tagállamok állampolgáraira más tagállamokban kiszabott ítéletekre vonatkozó információk. Ennélfogva szükség van az ilyen információcsere hatékonyabb és hozzáférhetőbb eljárásaira európai uniós szinten.

               (3)

               Az Európai Tanács 2004. március 25–26-i, a terrorizmus elleni küzdelemről szóló nyilatkozatában prioritásként tűzte ki az ítéletekkel kapcsolatos információcsere minőségének javítását, és ezt később a hágai program (3) és az annak végrehajtásáról szóló cselekvési terv (4) megerősítette. Ezenfelül az Európai Tanács 2007. június 21–22-i következtetéseiben politikai prioritásként jelölte meg a bűnügyi nyilvántartások európai uniós szintű informatizált összekapcsolását.

               (4)

               A bűnügyi nyilvántartások informatizált összekapcsolása az e-igazságszolgáltatás projekt része, amelyet 2007 folyamán az Európai Tanács számos alkalommal ismert el prioritásként.

               (5)

               A bűnügyi nyilvántartások közötti összeköttetés biztosítását célzó kísérleti projekt jelenleg kidolgozás alatt áll. Az eredményei értékes alapját képezik az európai uniós szintű informatizált információcserére vonatkozó további tevékenységnek.

               (6)

               E határozat célja a 2009/315/IB kerethatározat végrehajtása annak érdekében, hogy megalkossa és fejlessze az ítéletekkel kapcsolatos információk tagállamok közötti cseréjét szolgáló informatikai rendszert. Egy ilyen rendszernek képesnek kell lennie arra, hogy a könnyen megérthető formába továbbítsa részére az ítéletekre vonatkozó információkat. Egységes formátumot kell ezért kialakítani, amely lehetővé teszi az információk egységes, elektronikus és az automatikus fordítást megkönnyítő formában történő cseréjét, valamint létrehozza a tagállamok központi hatóságai közötti, ítéletekkel kapcsolatos elektronikus információcsere megszervezésének és megkönnyítésének bármely egyéb módját.

               (7)

               Ez a határozat a 2009/315/IB kerethatározatban meghatározott elveken alapul, és ezen elveket alkalmazza és egészíti ki műszaki szempontból.

               (8)

               A 2009/315/IB kerethatározat határozza meg a rendszerbe bevitt adatkategóriákat, az adatbevitel célját, a bevitel kritériumait, az adatok hozzáféréséhez engedéllyel rendelkező hatóságokat, és a személyes adatok védelmének néhány különös szabályát.

               (9)

               Sem ez a határozat, sem pedig a 2009/315/IB kerethatározat nem keletkeztet kötelezettséget a nem büntetőjogi határozatokra vonatkozó információk cseréjére.

               (10)

               Mivel e határozat célja nem a bűnügyi nyilvántartások nemzeti rendszereinek összehangolása, az ítélethozatal szerinti tagállam nem köteles megváltoztatni bűnügyi nyilvántartásának belső rendszerét az információk belföldi felhasználása tekintetében.

               (11)

               Az Európai Bűnügyi Nyilvántartási Információs Rendszer (ECRIS) decentralizált információtechnológiai rendszer. A bűnügyi nyilvántartások adatait kizárólag a tagállamok által működtetett adatbázisokban tárolják, és más tagállamok bűnügyi nyilvántartási adatbázisaihoz nem biztosítanak közvetlen online hozzáférést. A tagállamok felelősek a nemzeti bűnügyi nyilvántartási adatbázisok működéséért, és az egymás között folytatott információcsere hatékonyságáért. A közös kommunikációs infrastruktúrát kezdetben a közigazgatási rendszerek közötti transzeurópai telematikai szolgáltatások (S-TESTA) hálózat képezi. A közös kommunikációs infrastruktúrát érintő valamennyi kiadást az Európai Unió általános költségvetése fedezi.

               (12)

               A bűncselekmények és szankciók, valamint intézkedések kategóriáit tartalmazó, e határozatban található referenciatáblázatoknak elő kell segíteniük az automatizált fordítást és lehetővé kell tenniük a kódrendszer alkalmazásával továbbított adatok kölcsönös megértését. A táblázatok tartalma a 27 tagállam igényei elemzésének eredményeként jött létre. Az elemzés figyelembe vette a kísérleti projektben használt kategóriába sorolásokat és a különböző nemzeti jogrendszerek szerinti bűncselekmények és szankciók, valamint intézkedések csoportba rendezésének eredményeit. Ezenfelül, a bűncselekményekre vonatkozó táblázat esetében figyelembe vették a – mind európai, mind nemzetközi szinten – meglévő összehangolt közös meghatározásokat, valamint az Eurojust és az Europol adatmodelljeit is.

               (13)

               A közös kategóriába sorolás kölcsönös megértésének és átláthatóságának biztosítása érdekében a tagállamoknak be kell nyújtaniuk a vonatkozó táblázatban említett kategóriákba tartozó, nemzeti jogrendszerek szerinti bűncselekmények és szankciók, valamint intézkedések listáját. A tagállamok a bűncselekményekről és szankciókról leírást adhatnak, és erre – figyelembe véve ezen leírások hasznosságát – ösztönözni kell őket. Ezen információkat a tagállamok számára hozzáférhetővé kell tenni.

               (14)

               A bűncselekmények és szankciók, valamint intézkedések kategóriáit tartalmazó, e határozatban található referenciatáblázatoknak nem célja, hogy a nemzeti jogrendszerek szerinti bűncselekmények és szankciók, valamint intézkedések között jogi egyenértékűségeket állapítson meg. Olyan eszközt jelentenek, amelynek célja, hogy az információ fogadója jobban megérthesse a továbbított információban foglalt tény(eke)t és szankció- és intézkedéstípus(oka)t. Az információt szolgáltató tagállam nem tudja teljes mértékben garantálni az említett kódok pontosságát, és nem zárható ki az, hogy az információt fogadó tagállam illetékes hatóságai értelmezzék az információkat.

               (15)

               A bűncselekmények és szankciók, valamint intézkedések kategóriáit tartalmazó referenciatáblázatokat felül kell vizsgálni és naprakésszé kell tenni a Szerződés szerinti, a határozatok végrehajtási intézkedéseinek elfogadására vonatkozó eljárással összhangban.

               (16)

               A Szerződés szerinti eljárásokkal összhangban a tagállamok és a Bizottság a Tanácson belül tájékoztatják egymást, illetve tanácskoznak egymással abból a célból, hogy nem kötelező erejű gyakorlati kézikönyvet állítsanak össze, amely az információcserét szabályozó eljárásokkal foglalkozik, különösen az elkövetők azonosításának módjaival, a bűncselekmények és – szankciók, valamint intézkedések kategóriáinak kölcsönös megértésével, valamint a problémát okozó nemzeti vonatkozású bűncselekmények és szankciók, valamint intézkedések magyarázatával, továbbá biztosítja a szükséges koordinációt az ECRIS fejlesztéséhez és működtetéséhez.

               (17)

               Az ECRIS fejlesztésének felgyorsítása érdekében a Bizottságnak számos műszaki intézkedést kell meghoznia annak érdekében, hogy segítse a tagállamokat a bűnügyi nyilvántartási adatbázisaik összekapcsolásához szükséges műszaki infrastruktúra kialakításában. A Bizottság egy referenciaalkalmazási szoftvert, azaz egy megfelelő szoftvert bocsáthat rendelkezésre, amely képessé teszi a tagállamokat az összeköttetés létrehozására, és amelyet a közös protokollokat megvalósító saját összeköttetést biztosító szoftverjük helyett alkalmazhatnak a bűnügyi nyilvántartást tartalmazó adatbázisok közötti információcsere érdekében.

               (18)

               A büntetőügyekben folytatott rendőrségi és igazságügyi együttműködés keretében feldolgozott személyes adatok védelméről szóló, 2008. november 27-i 2008/977/IB kerethatározat (5) alkalmazandó a tagállamok bűnügyi nyilvántartásából származó információk számítógépes cseréjével összefüggésben, a tagállamok közötti információcsere során megfelelő szintű adatvédelmet biztosítva, és lehetővé téve, hogy a tagállamok a nemzeti adatfeldolgozás tekintetében szigorúbb rendelkezéseket állapítsanak meg.

               (19)

               Mivel e határozat célját – nevezetesen az ítéletekkel kapcsolatos információk tagállamok közötti informatizált cseréjét szolgáló rendszer fejlesztését – a tagállamok egyoldalúan nem tudják megfelelően megvalósítani, és ezért az egy összehangolt európai uniós fellépés szükségessége miatt az európai uniós szinten jobban megvalósítható, a Tanács a Szerződés 2. cikkében említett és az Európai Közösséget létrehozó szerződés 5. cikkében foglalt szubszidiaritás elvének megfelelően intézkedéseket hozhat. Az említett cikkben foglalt arányosság elvének megfelelően ez a határozat nem lépi túl az e cél eléréséhez szükséges mértéket.

               (20)

               Ez a határozat tiszteletben tartja az alapvető jogokat, és betartja különösen az Európai Unióról szóló Szerződés 6. cikke által elismert és az Európai Unió alapjogi chartájában nevesített elveket,

         A KÖVETKEZŐKÉPPEN HATÁROZOTT:
   1. cikk
   Tárgy
   E határozat létrehozza az Európai Bűnügyi Nyilvántartási Információs Rendszert (ECRIS).
   E határozat létrehozza továbbá a bűnügyi nyilvántartásból származó információk elektronikus úton történő cseréje egységes formátumának elemeit, különösen az ítélet alapjául szolgáló bűncselekményre vonatkozó információk és az ítéletek tartalmára vonatkozó információk tekintetében, valamint az információcsere megszervezésével és megkönnyítésével kapcsolatos egyéb általános és technikai végrehajtási módokat.
   2. cikk
   Fogalommeghatározások
   E határozat alkalmazásában a 2009/315/IB kerethatározatban megállapított fogalommeghatározásokat kell alkalmazni.
   3. cikk
   Európai Bűnügyi Nyilvántartási Információs Rendszer (ECRIS)
   (1)   Az ECRIS decentralizált információtechnológiai rendszer, amely az egyes tagállamok bűnügyi nyilvántartási adatbázisain alapul, és a következő elemek alkotják:

               a)

               a közös protokolloknak megfelelően kidolgozott, összeköttetést biztosító szoftver, amely lehetővé teszi a tagállamok bűnügyi nyilvántartási adatbázisai közötti információcserét;

               b)

               egy titkosított hálózatot nyújtó közös kommunikációs infrastruktúra.

         (2)   E határozatnak nem célja központi bűnügyi nyilvántartási adatbázis létrehozása. Valamennyi bűnügyi nyilvántartási adat kizárólag a tagállamok által működtetett adatbázisokban tárolható.
   (3)   A tagállamoknak a 2009/315/IB kerethatározat 3. cikkében említett központi hatóságai nem rendelkeznek online hozzáféréssel más tagállamok bűnügyi nyilvántartási adatbázisaihoz. A tagállamok által – a Bizottság támogatásával – megállapított elérhető legjobb technikát kell alkalmazni a más tagállamoknak továbbított bűnügyi nyilvántartási adatok titkosságának és integritásának biztosítása érdekében.
   (4)   Az érintett tagállamok felelősek az összeköttetést biztosító szoftver és a bűnügyi nyilvántartásból származó információkat tároló, továbbító és fogadó adatbázisok működéséért.
   (5)   A közös kommunikációs infrastruktúra az S-TESTA kommunikációs hálózata. E hálózat további fejlesztéseinek vagy bármely alternatív biztonságos hálózatnak biztosítaniuk kell, hogy az alkalmazott közös kommunikációs hálózat továbbra is megfeleljen a (6) bekezdésben megállapított feltételeknek.
   (6)   A közös kommunikációs infrastruktúra működéséért a Bizottság felel; ezen infrastruktúrának meg kell felelnie a biztonsági előírásoknak, és ki kell elégítenie az ECRIS által támasztott igényeket.
   (7)   Az ECRIS hatékony működése érdekében a Bizottság általános támogatást és műszaki segítséget nyújt, ideértve a 6. cikk 2. bekezdése b) pontjának i. alpontjában említett statisztikák gyűjtését és elkészítését, valamint a referenciaalkalmazási szoftverét is.
   (8)   Függetlenül az uniós pénzügyi programoknak az alkalmazandó szabályok szerinti felhasználása lehetőségétől, az egyes tagállamok viselik az (1) bekezdésben említett nemzeti bűnügyi nyilvántartási adatbázisok és az összeköttetést biztosító szoftver kivitelezéséből, adminisztrációjából, felhasználásából és karbantartásából eredő saját költségeiket.
   A Bizottság viseli az ECRIS közös kommunikációs infrastruktúrájának kivitelezése, adminisztrációja, felhasználása, karbantartása és jövőbeli fejlesztése, valamint a referenciaalkalmazási szoftver alkalmazásával és jövőbeli fejlesztésével kapcsolatban felmerülő költségeket.
   4. cikk
   Az információtovábbítás formátuma
   (1)   A 2009/315/IB kerethatározat 4. cikkének (2)–(4) bekezdése és 7. cikke szerint továbbított információban a bűncselekmény megnevezésével és jogi minősítésével, valamint az alkalmazandó jogi rendelkezéssel kapcsolatosan a tagállamoknak a továbbított információban szereplő minden egyes bűncselekményre vonatkozóan meg kell adniuk az A. mellékletben található, bűncselekményeket felsoroló táblázat megfelelő kódját. Kivételes esetben, amennyiben a bűncselekmény egyetlen alkategóriának sem felel meg, a megfelelő vagy legközelebbi bűncselekmény-kategória „nyitott kategória” kódját, vagy annak hiányában az „egyéb bűncselekmények” kódját kell feltüntetni a szóban forgó bűncselekmény mellett.
   A tagállamok a megvalósítás szintjét és az elkövetői minőséget, valamint – amennyiben alkalmazható – a büntetőjogi felelősséget kizáró vagy korlátozó okokat vagy a visszaesést illetően rendelkezésre álló információkat is nyújthatnak.
   (2)   A 2009/315/IB kerethatározat 4. cikkének (2) és (3) bekezdése és 7. cikke szerint továbbított információban az ítélet tartalmával, beleértve a büntetéssel, valamint bármely mellékbüntetéssel, biztonsági intézkedésekkel és a büntetés végrehajtását módosító lehetséges későbbi határozatokkal kapcsolatosan a tagállamoknak a továbbított információban szereplő minden egyes szankcióra vagy intézkedésre vonatkozóan meg kell adniuk a megfelelő alkategória kódját, a B. melléklet szankciókat és intézkedéseket felsoroló táblázata alapján. Kivételes esetben, amennyiben a szankció vagy intézkedés egyetlen alkategóriának sem felel meg, a megfelelő vagy legközelebbi szankció-, illetve intézkedéskategória „nyitott kategória” kódját, vagy annak hiányában az „egyéb szankciók és intézkedések” kódját kell feltüntetni a szóban forgó szankció, illetve intézkedés mellett.
   A tagállamoknak adott esetben a B. mellékletben szereplő paraméterekben előírt szankció, illetve intézkedés jellegével és/vagy végrehajtásának feltételeivel kapcsolatosan rendelkezésre álló információt is kell szolgáltatniuk. A „nem büntetőjogi határozat” paramétert csak abban az esetben tüntetik fel, ha az ezen határozatra vonatkozó információt az érintett személy állampolgársága szerinti tagállam a hozzá intézett kérésre adott válaszban önkéntes alapon megadja.
   5. cikk
   A bűncselekményekre, szankciókra és intézkedésekre vonatkozó információk
   (1)   A következő információkat a tagállamok különösen egy nem kötelező erejű, a 6. cikk (2) bekezdésének a) pontjában említett gyakorlati kézikönyv összeállítása céljából juttatják el a Tanács Főtitkárságának:

               a)

               a nemzeti jogrendszerek szerinti bűncselekmények listáját az A. mellékletben található táblázatban említett minden egyes kategóriában. E listának tartalmaznia kell a bűncselekmény megnevezését vagy jogi minősítését, valamint az alkalmazandó jogszabályi rendelkezésre történő hivatkozást. Tartalmazhatja a bűncselekmény tényállási elemeinek rövid leírását is;

               b)

               a büntetések, a lehetséges mellékbüntetések, a biztonsági intézkedések és a büntetés végrehajtását módosító lehetséges későbbi határozatok nemzeti jog által meghatározott típusainak listáját a B. mellékletben található, a szankciókra és intézkedésekre vonatkozó táblázatban említett minden egyes kategóriában. Tartalmazhatja az egyes szankciók rövid leírását is.

         (2)   Az (1) bekezdésben említett listákat és leírásokat a tagállamok rendszeresen naprakésszé teszik. A naprakésszé tett információt meg kell küldeni a Tanács Főtitkárságának.
   (3)   A Tanács Főtitkársága közli a tagállamokkal és a Bizottsággal az e cikk alapján hozzá beérkezett információkat.
   6. cikk
   Végrehajtási intézkedések
   (1)   A Tanács az Európai Parlamenttel folytatott konzultációt követően minősített többséggel elfogadja az A. és B. melléklet bármely szükség szerinti módosítását.
   (2)   A tagállamok közigazgatása megfelelő szervezeti egységeinek képviselői és a Bizottság képviselői a Tanácson belül konzultációt folytatnak egymással a következők céljából:

               a)

               az ECRIS-en keresztül folyó információcsere eljárását meghatározó, nem kötelező erejű gyakorlati kézikönyv összeállítása, amely különösen az elkövetők azonosításának módjaival, valamint a bűncselekményeknek és szankcióknak, valamint intézkedéseknek az A. és B. mellékletben felsorolt kategóriái egységes értelmezésének rögzítésével foglalkozik;

               b)

               az ECRIS műszaki fejlesztésére és működtetésére irányuló tevékenységek koordinálása, különösen az alábbiakhoz kapcsolódóan:

                           i.

                           naplózási rendszerek és eljárások létrehozása, amelyek lehetővé teszik az ECRIS működésének és a bűnügyi nyilvántartásokból származó információk ECRIS-en keresztül folyó cseréjére vonatkozó nem személyes statisztikáknak az ellenőrzését;

                           ii.

                           az információcserére vonatkozó műszaki előírások, ideértve a biztonsági követelményeket, különösen a közös protokollokat;

                           iii.

                           a tagállami szoftveralkalmazások műszaki előírásoknak való megfelelését ellenőrző eljárások.

         7. cikk
   Jelentéstétel
   A bűnügyi nyilvántartásból származó információk tagállamok közötti cseréjét illetően a bizottsági szolgálatok rendszeresen jelentést tesznek közzé, amely elsősorban a 6. cikk (2) bekezdése b) pontjának i. alpontjában említett statisztikán alapul. Ezt a jelentést első alkalommal a 2009/315/IB kerethatározat 13. cikkének (3) bekezdésében említett jelentés benyújtása után egy évvel teszik közzé.
   8. cikk
   Végrehajtás és határidők
   (1)   A tagállamok 2012. április 7-ig meghozzák azokat az intézkedéseket, amelyek szükségesek ahhoz, hogy e határozat rendelkezéseinek megfeleljenek.
   (2)   A tagállamok a 2009/315/IB kerethatározat 11. cikkének (6) bekezdésének megfelelő értesítésben megjelölt időponttól alkalmazzák a 4. cikkben megállapított formátumot, valamint megfelelnek az információcsere megszervezésének és elősegítésének e határozatban megállapított módjainak.
   9. cikk
   Hatálybalépés
   Ez a határozat az Európai Unió Hivatalos Lapjában való kihirdetésének napján lép hatályba.

      Kelt Luxembourgban, 2009. április 6-án.

            a Tanács részéről

            az elnök

         J. POSPÍŠIL

      (1)  Lásd e Hivatalos Lap 23 oldalát.

      (2)  2008. október 9-i vélemény (a Hivatalos Lapban még nem tették közzé).

      (3)  HL C 53., 2005.3.3., 1. o.

      (4)  HL C 198., 2005.8.12., 1. o.

      (5)  HL L 350., 2008.12.30., 60. o.

      A. MELLÉKLET

         A bűncselekmény-kategóriák 4. cikkben említett közös táblázata

                     Paraméterek

                  A megvalósítás szintje:

                  Befejezett bűncselekmény

                  C

                  Kísérlet vagy előkészület

                  A

                  Nem továbbított elem

                  Ø

                  Az elkövetői minőség:

                  Elkövető

                  M

                  Bűnsegéd vagy felbujtó/szervező, összeesküvő

                  H

                  Nem továbbított elem

                  Ø

                  A büntetőjogi felelősséget kizáró okok:

                  Kóros elmeállapot vagy korlátozott beszámítási képesség

                  S

                     Visszaesés

                  R

                  Kód

                  Bűncselekmények kategóriái és alkategóriái

                  0100 00
                  nyitott kategória

                     A nemzetközi büntetőbíróság joghatósága alá tartozó bűncselekmények

                  0101 00

                  Népirtás

                  0102 00

                  Emberiség elleni bűncselekmények

                  0103 00

                  Háborús bűncselekmények

                  0200 00
                  nyitott kategória

                     Bűnszervezetben való részvétel

                  0201 00

                  Bűnszervezet irányítása

                  0202 00

                  Bűnszervezet bűnözői tevékenységében való tudatos részvétel

                  0203 00

                  Bűnszervezet egyéb tevékenységeiben való tudatos részvétel

                  0300 00
                  nyitott kategória

                     Terrorizmus

                  0301 00

                  Terroristacsoport irányítása

                  0302 00

                  Terroristacsoport tevékenységeiben való tudatos részvétel

                  0303 00

                  Terrorizmus finanszírozása

                  0304 00

                  Terrorista bűncselekmény elkövetésére való nyilvános izgatás

                  0305 00

                  Terroristatoborzás vagy -képzés

                  0400 00
                  nyitott kategória

                     Emberkereskedelem

                  0401 00

                  Emberkereskedelem kényszermunka vagy kikényszerített szolgálat céljából

                  0402 00

                  Emberkereskedelem mások prostitúciójának kihasználása vagy a szexuális kizsákmányolás egyéb formáinak céljából

                  0403 00

                  Emberkereskedelem emberi szervek vagy szövetek eltávolítása céljából

                  0404 00

                  Emberkereskedelem rabszolgatartás vagy a rabszolgatartáshoz hasonló gyakorlat vagy szolgaság céljából

                  0405 00

                  Emberkereskedelem kiskorúak által végzett kényszermunka vagy kikényszerített szolgálat céljából

                  0406 00

                  Emberkereskedelem kiskorúak prostitúciójának kihasználása vagy a szexuális kizsákmányolásuk egyéb formáinak céljából

                  0407 00

                  Emberkereskedelem kiskorúak emberi szerveinek vagy szöveteinek eltávolítása céljából

                  0408 00

                  Emberkereskedelem kiskorúak rabszolgatartása vagy a rabszolgatartásához hasonló gyakorlat vagy szolgasága céljából

                  0500 00
                  nyitott kategória

                     Fegyverekkel, lőfegyverekkel, részeikkel és alkotóelmeikkel, lőszerekkel és robbanóanyagokkal kapcsolatos tiltott kereskedelem (1) és más bűncselekmények

                  0501 00

                  Fegyverek, lőfegyverek, részeik és alkotóelemeik, lőszerek és robbanóanyagok tiltott gyártása

                  0502 00

                  Fegyverek, lőfegyverek, részeik és alkotóelemeik, lőszerek és robbanóanyagok tiltott kereskedelme nemzeti szinten (2)

                  0503 00

                  Fegyverek, lőfegyverek, részeik és alkotóelemeik, lőszerek és robbanóanyagok tiltott kivitele vagy behozatala

                  0504 00

                  Fegyverek, lőfegyverek, részeik és alkotóelemeik, lőszerek és robbanóanyagok engedély nélküli tartása vagy használata

                  0600 00
                  nyitott kategória

                     Környezetet károsító bűncselekmények

                  0601 00

                  Védett állat- és növényfajok megsemmisítése vagy károsítása

                  0602 00

                  Szennyező anyagok vagy ionizáló sugárzás levegőbe, talajba vagy vízbe történő jogellenes kibocsátása

                  0603 00

                  Hulladékkal, többek között veszélyes hulladékkal kapcsolatos bűncselekmények

                  0604 00

                  Védett állat- és növényfajok, vagy azok részeinek tiltott kereskedelmével (1) kapcsolatos bűncselekmények

                  0605 00

                  Gondatlanságból elkövetett környezeti bűncselekmények

                  0700 00
                  nyitott kategória

                     Kábítószerekkel vagy kábítószer-prekurzorokkal kapcsolatos visszaélések és a közegészség elleni egyéb bűncselekmények

                  0701 00

                  Kábítószerek, pszichotróp anyagok és kábítószer-prekurzorok tiltott kereskedelmével (3) kapcsolatos, nem kizárólag saját, személyes fogyasztásra végrehajtott bűncselekmények

                  0702 00

                  Kábítószerek tiltott fogyasztása, valamint kizárólag személyes fogyasztásra történő megszerzése, tartása, előállítása vagy termesztése

                  0703 00

                  Kábítószerek vagy pszichotróp anyagok tiltott alkalmazására történő felbujtás vagy abban való bűnrészesség

                  0704 00

                  Kábítószerek nem kizárólag személyes fogyasztásra történő előállítása vagy termesztése

                  0800 00
                  nyitott kategória

                     Személy elleni bűncselekmények

                  0801 00

                  Szándékos emberölés

                  0802 00

                  Szándékos emberölés minősített esetei (4)

                  0803 00

                  Gondatlanságból elkövetett emberölés

                  0804 00

                  Az anya által az újszülött sérelmére elkövetett szándékos emberölés

                  0805 00

                  Jogellenes magzatelhajtás

                  0806 00

                  Jogellenes eutanázia

                  0807 00

                  Öngyilkosság elkövetésével kapcsolatos bűncselekmények

                  0808 00

                  Halált okozó súlyos testi sértés

                  0809 00

                  Súlyos testi sértés, maradandó fogyatékosság vagy súlyos egészségromlás okozása

                  0810 00

                  Súlyos testi sértés, maradandó fogyatékosság vagy súlyos egészségromlás gondatlanságból történő okozása

                  0811 00

                  Könnyű testi sértés

                  0812 00

                  Gondatlanságból elkövetett könnyű testi sértés

                  0813 00

                  Mások életének vagy testi épségének közvetlen veszélyeztetése

                  0814 00

                  Kínzás

                  0815 00

                  Segítségnyújtás elmulasztása

                  0816 00

                  Hozzájárulás vagy beleegyezés nélküli szerv- vagy szövetkivétellel kapcsolatos bűncselekmények

                  0817 00

                  Emberi szervek és szövetek tiltott kereskedelmével (3) kapcsolatos bűncselekmények

                  0818 00

                  Családon belüli erőszak vagy fenyegetés

                  0900 00
                  nyitott kategória

                     A személyi szabadság és az emberi méltóság és más védett érdekek elleni bűncselekmények, ideértve a rasszizmust és az idegengyűlöletet

                  0901 00

                  Emberrablás, emberrablás váltságdíj követelésével, személyi szabadság megsértése

                  0902 00

                  Hatóság általi jogellenes letartóztatás vagy fogva tartás

                  0903 00

                  Túszejtés

                  0904 00

                  Légi jármű vagy hajó jogellenes hatalomba kerítése

                  0905 00

                  Becsületsértés, rágalmazás

                  0906 00

                  Fenyegetés

                  0907 00

                  Kényszerítés, nyomás, követés, zaklatás, illetve pszichológiai vagy érzelmi jellegű erőszak

                  0908 00

                  Zsarolás

                  0909 00

                  Zsarolás bűntettének minősített esetei

                  0910 00

                  Magánterületre való jogellenes belépés

                  0911 00

                  A magántitok megsértése a magánterületre való jogellenes belépéstől eltérő módon

                  0912 00

                  A személyes adatok védelme elleni bűncselekmények

                  0913 00

                  Adatok vagy közlemények jogosulatlan megszerzése

                  0914 00

                  Nemen, faji vagy etnikai származáson, szexuális irányultságon vagy valláson alapuló megkülönböztetés

                  0915 00

                  Faji megkülönböztetésre való nyilvános felbujtás

                  0916 00

                  Fajgyűlöletre nyilvános felbujtás

                  0917 00

                  Zsarolás

                  1000 00
                  nyitott kategória

                     A nemi erkölcs elleni bűncselekmények

                  1001 00

                  Erőszakos közösülés

                  1002 00

                  Erőszakos közösülés minősített esetei (5) kiskorú ellen elkövetett erőszakos közösülés kivételével

                  1003 00

                  Szemérem elleni erőszak

                  1004 00

                  Üzletszerű kéjelgés elősegítése

                  1005 00

                  Szeméremsértés

                  1006 00

                  Szexuális zaklatás

                  1007 00

                  Szexuális szolgáltatásra felajánlkozás

                  1008 00

                  Gyermekek szexuális kizsákmányolása

                  1009 00

                  Gyermekpornográfiával és kiskorúakról készült szeméremsértő felvételekkel kapcsolatos bűncselekmények

                  1010 00

                  Kiskorú sérelmére elkövetett erőszakos közösülés

                  1011 00

                  Kiskorú sérelmére elkövetett szemérem elleni erőszak

                  1100 00
                  nyitott kategória

                     Család elleni bűncselekmények

                  1101 00

                  Közeli családtagok közötti tiltott szexuális kapcsolat

                  1102 00

                  Poligámia

                  1103 00

                  Tartás elmulasztása

                  1104 00

                  Kiskorú vagy fogyatékos személy elhagyása vagy gondozásának elmulasztása

                  1105 00

                  Kiskorú láthatását elrendelő határozat teljesítésének elmulasztása vagy a kiskorú elhelyezésének megváltoztatása

                  1200 00
                  nyitott kategória

                     Az állam, a közrend, az igazságszolgáltatás és hivatalos személy elleni bűncselekmények

                  1201 00

                  Kémkedés

                  1202 00

                  Hazaárulás

                  1203 00

                  A választás, a népszavazás és a népi kezdeményezés rendje elleni bűncselekmények

                  1204 00

                  Az államfő élete vagy egészsége elleni merénylet

                  1205 00

                  Az állam, a nemzet vagy a nemzeti jelképek megsértése

                  1206 00

                  Hivatalos személy megsértése, illetve akadályozása

                  1207 00

                  Hivatalos személy zsarolása, kényszerítése

                  1208 00

                  Hivatalos személy elleni erőszak vagy fenyegetés

                  1209 00

                  A közrend elleni bűncselekmények, a köznyugalom megsértése

                  1210 00

                  Sportrendezvényen elkövetett rendbontás

                  1211 00

                  Közokirat vagy hivatalos irat ellopása

                  1212 00

                  Az igazságszolgáltatás akadályozása, hamis vád a büntetőeljárás vagy bírósági eljárás során, hamis tanúzás

                  1213 00

                  Személyes vagy hivatalos minőség színlelése

                  1214 00

                  Törvényes őrizetből való megszökés

                  1300 00
                  nyitott kategória

                     Köztulajdon vagy közérdek elleni bűncselekmények

                  1301 00

                  Állami juttatással, társadalombiztosítási ellátással vagy családi támogatással kapcsolatos csalás

                  1302 00

                  Európai ellátásokkal kapcsolatos csalás

                  1303 00

                  Tiltott szerencsejátékkal kapcsolatos bűncselekmények

                  1304 00

                  Nyilvános versenytárgyalások akadályozása

                  1305 00

                  Hivatalos vagy közfeladatot ellátó személy, illetőleg hatóság aktív vagy passzív vesztegetése

                  1306 00

                  Hivatalos személy által elkövetett sikkasztás vagy idegen dolog eltulajdonítása

                  1307 00

                  Hivatalos személy által elkövetett befolyással üzérkedés

                  1400 00
                  nyitott kategória

                     Adó- és vámbűncselekmények

                  1401 00

                  Adóügyi bűncselekmények

                  1402 00

                  Vámbűncselekmények

                  1500 00
                  nyitott kategória

                     Gazdasági és kereskedelmi bűncselekmények

                  1501 00

                  Csődbűncselekmény vagy valótlan fizetésképtelenség

                  1502 00

                  Számviteli rendelkezések megsértése, sikkasztás, vagyon elvonása vagy vállalkozás kötelezettségeinek jogellenes növelése

                  1503 00

                  Versenyszabályok megsértése

                  1504 00

                  Bűncselekményekből származó jövedelmek tisztára mosása

                  1505 00

                  Aktív és passzív vesztegetés a magánszektorban

                  1506 00

                  Titoksértés vagy titoktartási kötelezettség megsértése

                  1507 00

                  Bennfentes kereskedelem

                  1600 00
                  nyitott kategória

                     Vagyon elleni bűncselekmények vagy rongálás

                  1601 00

                  Jogtalan elsajátítás

                  1602 00

                  Energialopás

                  1603 00

                  Csalás

                  1604 00

                  Orgazdaság lopott árukkal

                  1605 00

                  Tiltott kereskedelem (6) kulturális javakkal, köztük a régiségek és műtárgyakkal

                  1606 00

                  Vagyontárgy szándékos rongálása vagy megsemmisítése

                  1607 00

                  Vagyontárgy gondatlanságból elkövetett rongálása vagy megsemmisítése

                  1608 00

                  Szabotázs

                  1609 00

                  Ipari vagy szellemi tulajdon elleni bűncselekmények

                  1610 00

                  Gyújtogatás

                  1611 00

                  Halált vagy személyi sérülést okozó gyújtogatás

                  1612 00

                  Erdőgyújtogatás

                  1700 00
                  nyitott kategória

                     Lopás bűncselekmények

                  1701 00

                  Lopás

                  1702 00

                  Magánterületre való jogellenes belépést követő lopás

                  1703 00

                  Személy elleni erőszakkal vagy fegyverhasználattal, illetőleg erőszakkal vagy fegyverhasználattal való fenyegetéssel elkövetett lopás

                  1704 00

                  Személy elleni erőszakkal vagy fegyverhasználattal, illetőleg erőszakkal vagy fegyverhasználattal való fenyegetéssel nem járó minősített lopás esetei

                  1800 00
                  nyitott kategória

                     Információs rendszerek elleni bűncselekmények és számítógéppel kapcsolatos egyéb bűncselekmények

                  1801 00

                  Informatikai rendszerekhez való jogellenes hozzáférés

                  1802 00

                  Rendszerbe való jogellenes beavatkozás

                  1803 00

                  Adatokba való jogellenes beavatkozás

                  1804 00

                  Informatikával kapcsolatos bűncselekmények elkövetését lehetővé tevő számítástechnikai eszközök vagy adatok készítése, megszerzése, terjesztése vagy kereskedelme

                  1900 00
                  nyitott kategória

                     Fizetési eszközök hamisítása

                  1901 00

                  Pénzhamisítás, ideértve az euro hamisítását

                  1902 00

                  Készpénz-helyettesítő fizetési eszköz hamisítása

                  1903 00

                  Állami értékpapír hamisítása

                  1904 00

                  Hamis pénz, készpénz-helyettesítő fizetési eszköz vagy állami értékpapír forgalomba hozatala/használata

                  1905 00

                  Pénz vagy állami értékpapír hamisításához szükséges berendezés birtoklása

                  2000 00
                  nyitott kategória

                     Irathamisítás

                  2001 00

                  Magánszemély által elkövetett közokirat-hamisítás vagy hivatalos irat hamisítása

                  2002 00

                  Hivatalos személy vagy hatóság által elkövetett irat-hamisítás

                  2003 00

                  Hamis közokirat vagy hivatalos irat rendelkezésre bocsátása vagy megszerzése; hamis irat hivatalos személy vagy hatóság által elkövetetett rendelkezésre bocsátása vagy megszerzése

                  2004 00

                  Hamis közokirat vagy hivatalos irat felhasználása

                  2005 00

                  Közokirat vagy hivatalos irat hamisításához szükséges berendezés birtoklása

                  2006 00

                  Magánirat magánszemély által elkövetett hamisítása

                  2100 00
                  nyitott kategória

                     Közlekedési bűncselekmények

                  2101 00

                  Közúti veszélyeztetés

                  2102 00

                  Járművezetés ittas vagy bódult állapotban

                  2103 00

                  Járművezetői engedély nélküli járművezetés vagy járművezetés a járművezetéstől való eltiltás tartama alatt

                  2104 00

                  Segítségnyújtás elmulasztása közúti baleset esetén

                  2105 00

                  Közúti ellenőrzés kijátszása

                  2106 00

                  A közúti szállítással kapcsolatos bűncselekmények

                  2200 00
                  nyitott kategória

                     Munkajog elleni bűncselekmények

                  2201 00

                  Jogellenes foglalkoztatás

                  2202 00

                  A javadalmazással – ideértve a társadalombiztosítási járulékokat – kapcsolatos bűncselekmények

                  2203 00

                  A munkakörülményekkel, munkahelyi egészéggel és -biztonsággal kapcsolatos bűncselekmények

                  2204 00

                  Szakképzettséghez kötött tevékenységhez való hozzáféréssel vagy annak gyakorlásával kapcsolatos bűncselekmények

                  2205 00

                  A munkaórákkal és a pihenőidővel kapcsolatos bűncselekmények

                  2300 00
                  nyitott kategória

                     Idegenrendészeti bűncselekmények

                  2301 00

                  Jogellenes beutazás vagy tartózkodás

                  2302 00

                  Jogellenes beutazás és tartózkodás elősegítése

                  2400 00
                  nyitott kategória

                     A honvédelmi kötelezettség elleni bűncselekmények

                  2500 00
                  nyitott kategória

                     Hormontartalmú és más, növekedésserkentő anyagokkal kapcsolatos bűncselekmények

                  2501 00

                  Hormontartalmú anyagok és más növekedésserkentők tiltott behozatala, kivitele vagy értékesítése

                  2600 00
                  nyitott kategória

                     Nukleáris anyagok vagy más veszélyes radioaktív anyagokkal kapcsolatos bűncselekmények

                  2601 00

                  Nukleáris anyagok vagy radioaktív anyagok tiltott behozatala, kivitele vagy értékesítése

                  2700 00
                  nyitott kategória

                     Egyéb bűncselekmények

                  2701 00

                  Egyéb, szándékos bűncselekmények

                  2702 00

                  Egyéb, gondatlanságból elkövetett bűncselekmények

         (1)  Az e kategóriában szereplő eltérő meghatározás hiányában a „kereskedelem”: behozatal, kivitel, beszerzés, értékesítés, kiszállítás, mozgatás vagy átadás.

         (2)  Ezen alkategória alkalmazásában a „kereskedelem” a következőket foglalja magában: beszerzés, értékesítés, kiszállítás, mozgatás vagy átadás.

         (3)  Ezen alkategória alkalmazásában a „kereskedelem” a következőket foglalja magában: behozatal, kivitel, beszerzés, értékesítés, kiszállítás, mozgatás vagy átadás.

         (4)  Például: különlegesen súlyos körülmények.

         (5)  Például különös kegyetlenséggel elkövetett erőszakos közösülés.

         (6)  A „kereskedelem” a következőket foglalja magában: behozatal, kivitel, beszerzés, értékesítés, kiszállítás, mozgatás vagy átadás.

      B. MELLÉKLET

         A szankció- és intézkedéskategóriák 4. cikkben említett közös táblázata

                  Kód

                  A szankciók és intézkedések kategóriái és alkategóriái

                  1000
                  nyitott kategória

                     Szabadságvesztés

                  1001

                  Szabadságvesztés

                  1002

                  Életfogytig tartó szabadságvesztés

                  2000
                  nyitott kategória

                     A személyi szabadság korlátozása

                  2001

                  Bizonyos helyek látogatásától eltiltás

                  2002

                  Külföldre utazás korlátozása

                  2003

                  Bizonyos helyeken való tartózkodástól eltiltás

                  2004

                  Gyülekezési jog gyakorlásának korlátozása

                  2005

                  Meghatározott személlyel való bármilyen úton történő kapcsolatfelvétel tilalma

                  2006

                  Elektronikus felügyelet alá helyezés (1)

                  2007

                  Meghatározott időpontokban meghatározott hatóságnál való jelentkezési kötelezettség

                  2008

                  Lakhely-elhagyási tilalom

                  2009

                  Meghatározott időpontban a lakóhelyen tartózkodás kötelezettsége

                  2010

                  A bíróság által elrendelt próbára bocsátással kapcsolatos intézkedéseknek való megfelelés kötelezettsége, beleértve a felügyelet alatt maradást is

                  3000
                  nyitott kategória

                     Egyes jogok gyakorlásának tilalma

                  3001

                  Tisztségtől való megfosztás

                  3002

                  Közhivatal viselése vagy közhivatalra való kinevezés lehetőségétől való megfosztás/annak felfüggesztése

                  3003

                  Az aktív és passzív választójogtól való megfosztás/annak felfüggesztése

                  3004

                  Közigazgatási szervvel való szerződéskötés lehetőségének megvonása

                  3005

                  Közpénzből nyújtott támogatásra való jogosultságból való kizárás

                  3006

                  A járművezetői engedély visszavonása (2)

                  3007

                  A járművezetői engedély felfüggesztése

                  3008

                  Bizonyos gépjárművek vezetésétől eltiltás

                  3009

                  A szülői felügyeleti jog megvonása/felfüggesztése

                  3010

                  Bírósági eljárás során szakértőként/esküt tett tanúként/esküdtként való tevékenységhez való jogtól való megfosztása/annak felfüggesztése

                  3011

                  Gyámság gyakorlásához való jogtól való megfosztás/annak felfüggesztése (3)

                  3012

                  Kitüntetéshez vagy címhez való jogtól való megfosztás/annak felfüggesztése

                  3013

                  Foglalkozástól, kereskedelmi vagy társadalmi tevékenységtől eltiltás

                  3014

                  Kiskorúakkal folytatott munkától vagy tevékenységtől eltiltás

                  3015

                  Létesítmény bezárására vonatkozó kötelezettség

                  3016

                  Fegyver tartásától vagy viselésétől eltiltás

                  3017

                  Vadászati-/halászati engedély visszavonása

                  3018

                  Csekk kiállításától vagy fizetőkártya/hitelkártya használatától eltiltás

                  3019

                  Állattartástól eltiltás

                  3020

                  Fegyverektől eltérő bizonyos tárgyak birtoklásától vagy használatától való eltiltás

                  3021

                  Bizonyos játékoktól/sportoktól való eltiltás

                  4000
                  nyitott kategória

                     Területről való kitiltás vagy kiutasítás

                  4001

                  Nemzeti területről való kitiltás

                  4002

                  Nemzeti területről való kiutasítás

                  5000
                  nyitott kategória

                     Személyes kötelezettségek

                  5001

                  Gyógykezelés vagy egyéb típusú terápia önkéntes vállalása

                  5002

                  Szociális nevelési programban való részvétel önkéntes vállalása

                  5003

                  Családi gondoskodás/ellenőrzés alá helyezés

                  5004

                  Oktatási intézkedések

                  5005

                  Próbára bocsátás bírói felügyelettel

                  5006

                  Munkavégzésre/tanulmányok folytatására kötelezés

                  5007

                  Meghatározott információknak az igazságszolgáltatási hatóságokkal való közlésére vonatkozó kötelezettség

                  5008

                  Az ítélet közzétételére vonatkozó kötelezettség

                  5009

                  A bűncselekménnyel okozott kár ellentételezésére vonatkozó kötelezettség

                  6000
                  nyitott kategória

                     Vagyoni jellegű büntetések

                  6001

                  Elkobzás

                  6002

                  Megsemmisítés

                  6003

                  Eredeti állapot helyreállítása

                  7000
                  nyitott kategória

                     Intézeti elhelyezés

                  7001

                  Kényszergyógykezelés pszichiátriai intézetben

                  7002

                  Az alkoholisták kényszergyógyítása

                  7003

                  Javítóintézeti elhelyezés

                  8000
                  nyitott kategória

                     Pénzbüntetés

                  8001

                  Pénzbüntetés

                  8002

                  Napi pénzbüntetés (4)

                  8003

                  Meghatározott kedvezményezett részére fizetendő bírság (5)

                  9000
                  nyitott kategória

                     Közérdekű munka

                  9001

                  Közérdekű munka

                  9002

                  Egyéb korlátozó intézkedésekkel járó közérdekű munka

                  10000
                  nyitott kategória

                     Katonai büntetés

                  10001

                  Katonai rendfokozattól való megfosztás (6)

                  10002

                  A szolgálati viszony megszüntetése

                  10003

                  A szabadságvesztés végrehajtása katonai fogdában

                  11000
                  nyitott kategória

                     Az ítélet/büntetés alóli mentesítés/büntetés kiszabásának elhalasztása, megrovás

                  12000
                  nyitott kategória

                     Egyéb szankciók és intézkedések

                  Paraméterek (részletezze, ahol alkalmazandó)

                  ø

                  Büntetés

                  m

                  Intézkedés

                  a

                  Felfüggesztett büntetés/intézkedés

                  b

                  Részlegesen felfüggesztett büntetés/intézkedés

                  c

                  Felfüggesztett büntetés/intézkedés próbára bocsátással/pártfogó felügyelet alá helyezéssel

                  d

                  Részlegesen felfüggesztett büntetés/intézkedés próbára bocsátással/pártfogó felügyelet alá helyezéssel

                  e

                  Büntetés/intézkedés átváltoztatása

                  f

                  Főbüntetésként kiszabott alternatív büntetés/intézkedés

                  g

                  Eredetileg a főbüntetés nem teljesülése esetére kiszabott alternatív büntetés/intézkedés

                  h

                  Felfüggesztett büntetés/intézkedés hatályon kívül helyezése

                  i

                  Összbüntetésbe foglalás

                  j

                  A büntetés/intézkedés végrehajtásának megszakítása/elhalasztása (7)

                  k

                  A büntetés elengedése

                  l

                  A felfüggesztett büntetés elengedése

                  n

                  A büntetés befejezése

                  o

                  Kegyelem

                  p

                  Amnesztia

                  q

                  Feltételes szabadságra bocsátás (a személy szabadságra bocsátása a kiszabott büntetés lejártát megelőzően bizonyos feltételek mellett)

                  r

                  Rehabilitáció (a büntetésnek a bűnügyi nyilvántartásból való törlésével vagy anélkül)

                  s

                  Fiatalkorúakra alkalmazandó szankció

                  t

                  Nem büntetőjogi határozat (8)

         (1)  Helyhez kötött vagy mobilis.

         (2)  Új járművezetői engedély megszerzéséhez újbóli kérelmet kell benyújtani.

         (3)  Nem jogképes személy vagy kiskorú gyámja.

         (4)  Napi tételben kifejezett pénzbüntetés.

         (5)  Például: intézmény, társulás, alapítvány vagy áldozat részére.

         (6)  A rendfokozatban visszavetés.

         (7)  Nem vezet a büntetés végrehajtásának elkerüléséhez.

         (8)  Ezt a paramétert csak abban az esetben tüntetik fel, ha ez az információ az érintett személy nemzetisége szerinti tagállam által kapott kérésre adott válaszban szerepel.


title: A Tanács határozata ( 2011. június 28. ) az Európai Szakképzés-fejlesztési Központ igazgatótanácsa tagjainak kinevezéséről és felváltásáról

text:
               1.7.2011

               HU

               Az Európai Unió Hivatalos Lapja

               C 191/9

         A TANÁCS HATÁROZATA
   (2011. június 28.)
   az Európai Szakképzés-fejlesztési Központ igazgatótanácsa tagjainak kinevezéséről és felváltásáról
   (000/2011/)
   AZ EURÓPAI UNIÓ TANÁCSA,
   tekintettel az Európai Szakképzés-fejlesztési Központ létrehozásáról szóló, 1975. február 10-i 337/75/EGK tanácsi rendeletre (1) és különösen annak 4. cikkére,
   tekintettel a munkáltatói szervezetek képviselőinek kategóriájában jelölt személyeknek a Bizottság által a Tanácsnak benyújtott jegyzékére,
   mivel:

               (1)

               A Tanács 2009. szeptember 14-i határozatával (2) a 2009. szeptember 18. és 2012. szeptember 17. közötti időtartamra kinevezte az Európai Szakképzés-fejlesztési Központ igazgatótanácsának tagjait.

               (2)

               Andrew MAMO lemondását követően a központ igazgatótanácsában a munkáltatói szervezetek képviselőinek kategóriájába tartozó egyik tag helye megüresedett,

         A KÖVETKEZŐKÉPPEN HATÁROZOTT:
   Egyetlen cikk
   A Tanács a hivatali idő hátralévő részére, azaz 2012. szeptember 17-ig az Európai Szakképzés-fejlesztési Központ igazgatótanácsának tagjává a következő személyt nevezi ki:

      A MUNKÁLTATÓI SZERVEZETEK KÉPVISELŐI:

               MÁLTA

               Jeanelle CATANIA
               Executive Policy & Business Development
               The Malta Chamber of Commerce Enterprise and Industry

      Kelt Luxembourgban, 2011. június 28-án.

            a Tanács részéről

            az elnök

         FAZEKAS S.

      (1)  HL L 39., 1975.2.13., 1. o.

      (2)  HL C 226., 2009.9.19., 2. o.


title: A Tanács határozata (1994. március 7.) az Európai Közösségek Elsőfokú Bíróságának létrehozásáról szóló 88/591/ESZAK, EGK, Euratom határozatot módosító 93/350/Euratom, ESZAK, EGK határozat módosításáról

text:
Fontos jogi nyilatkozat

|

31994D0149

Hivatalos Lap L 066 , 10/03/1994 o. 0029 - 0029 finn különkiadás fejezet 1 kötet 3 o. 0110  svéd különkiadás fejezet 1 kötet 3 o. 0110

		A Tanács határozata(1994. március 7.)az Európai Közösségek Elsőfokú Bíróságának létrehozásáról szóló 88/591/ESZAK, EGK, Euratom határozatot módosító 93/350/Euratom, ESZAK, EGK határozat módosításáról(94/149/ESZAK, EK)AZ EURÓPAI UNIÓ TANÁCSA,tekintettel az Európai Közösségek Elsőfokú Bíróságának létrehozásáról szóló 88/591/ESZAK, EGK, Euratom határozatot módosító 1993. június 8-i 93/350/Euratom, ESZAK, EGK tanácsi határozatra [1], és különösen annak 3. cikkére,mivel az ily módon módosított 88/591/ESZAK, EGK, Euratom határozat [2] értelmében az Elsőfokú Bíróság hatáskörrel rendelkezik arra, hogy szinte minden, a természetes vagy jogi személyek által indított keresetet tárgyaljon és abban határozatot hozzon;mivel azonban az Európai Szén- és Acélközösséget és az Európai Közösséget létrehozó szerződések alkalmazásának keretében a dömping és szubvenció esetében meghozott kereskedelempolitikai védintézkedések tekintetében az 93/350/Euratom, ESZAK, EGK határozat hatálybalépését későbbre halasztották;mivel az azóta végbement fejlemények figyelembevételével meg kell határozni a fent említett határozat e része hatálybalépésének időpontját,A KÖVETKEZŐKÉPPEN HATÁROZOTT:1. cikk"azonban azoknak a kereseteknek a tekintetében, amelyeket természetes vagy jogi személyek az ESZAK-Szerződés 33. cikkének második bekezdése, 35. cikke és 40. cikkének első és második bekezdése értelmében indítottak, és amelyek az ESZAK-Szerződés 74. cikkének alkalmazásával kapcsolatos jogi aktusokra vonatkoznak, valamint azoknak a kereseteknek a tekintetében, amelyeket természetes vagy jogi személyek az EK-Szerződés 173. cikkének negyedik bekezdése, 175. cikkének harmadik bekezdése és 178. cikke alapján dömping és szubvenciók esetében meghozott kereskedelempolitikai védintézkedésekkel kapcsolatban indítottak az EK-Szerződés 113. cikke értelmében, a hatálybalépés időpontját 1994. március 15-ében határozzák meg."2. cikkEz a határozat az Európai Közösségek Hivatalos Lapjában való kihirdetését követő napon lép hatályba.Kelt Brüsszelben, 1994. március 7-én.a Tanács részérőlaz elnökTh. Pangalos[1] HL L 144., 1993.6.16., 21. o.[2] HL L 319., 1988.11.25., 1. o.--------------------------------------------------


title: 2011/478/CFSP: A Tanács 2011/478/KKBP határozata ( 2011. július 28. ) az Európai Unió koszovói különleges képviselője megbízatásának meghosszabbításáról

text:
               29.7.2011

               HU

               Az Európai Unió Hivatalos Lapja

               L 197/12

         A TANÁCS 2011/478/KKBP HATÁROZATA
   (2011. július 28.)
   az Európai Unió koszovói különleges képviselője megbízatásának meghosszabbításáról (1)

   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 28. cikkére, 31. cikke (2) bekezdésére és 33. cikkére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2008. február 4-én elfogadta az Európai Unió koszovói jogállamiság-missziójáról (EULEX KOSOVO) szóló 2008/124/KKBP együttes fellépést (2) és a 2008/123/KKBP együttes fellépést (3), amellyel Pieter FEITH-et nevezte ki az Európai Unió koszovói különleges képviselőjévé (EUKK).

               (2)

               A Tanács 2011. május 5-én elfogadta a 2011/270/KKBP határozatot (4), amellyel 2011. július 31-ig Fernando GENTILINI-t nevezte ki koszovói EUKK-nak.

               (3)

               Az EUKK megbízatását 2011. szeptember 30-ig meg kell hosszabbítani.

               (4)

               Az EUKK a megbízatását olyan helyzetben látja el, amely rosszabbodhat és sértheti az Unió külső tevékenységének a Szerződés 21. cikkében meghatározott célkitűzéseit,

         ELFOGADTA EZT A HATÁROZATOT:
   1. cikk
   A 2011/270/KKBP határozat a következőképpen módosul:

               1.

               Az 1. cikk helyébe a következő szöveg lép:
               „1. cikk
               Az Európai Unió különleges képviselője
               A Tanács Fernando GENTILINI-t 2011. május 1-jétől2011. szeptember 30-ig az Európai Unió koszovói különleges képviselőjévé („EUKK”) nevezi ki. Az EUKK megbízatása hamarabb is megszüntethető, amennyiben a Tanács az Unió külügyi és biztonságpolitikai főképviselőjének („főképviselő”) javaslata alapján így határoz.”

               (2)

               Az 5. cikk (1) bekezdésének helyébe a következő szöveg lép:
               „(1)   Az EUKK megbízatásával kapcsolatos kiadások fedezésére szánt pénzügyi referenciaösszeg a 2011. május 1-jétől2011. szeptember 30-ig terjedő időszakra 690 000 EUR.”

         2. cikk
   Ez a határozat az elfogadásának napján lép hatályba.

      Kelt Brüsszelben, 2011. július 28-án.

            a Tanács részéről

            az elnök

         M. DOWGIELEWICZ

      (1)  Az ENSZ Biztonsági Tanácsának 1244 (1999) sz. határozata szerint.

      (2)  HL L 42., 2008.2.16., 92. o.

      (3)  HL L 42., 2008.2.16., 88. o.

      (4)  HL L 119., 2011.5.7., 12. o.


title: Az Európai Parlament és a Tanács határozata ( 2009. december 17. ) az Európai Globalizációs Kiigazítási Alapnak a költségvetési fegyelemről és a pénzgazdálkodás hatékonyságáról és eredményességéről szóló, az Európai Parlament, a Tanács és a Bizottság közötti, 2006. május 17-i intézményközi megállapodás 28. pontjával összhangban történő igénybevételéről

text:
               24.12.2009

               HU

               Az Európai Unió Hivatalos Lapja

               L 347/28

      AZ EURÓPAI PARLAMENT ÉS A TANÁCS HATÁROZATA

   (2009. december 17.)
   az Európai Globalizációs Kiigazítási Alapnak a költségvetési fegyelemről és a pénzgazdálkodás hatékonyságáról és eredményességéről szóló, az Európai Parlament, a Tanács és a Bizottság közötti, 2006. május 17-i intézményközi megállapodás 28. pontjával összhangban történő igénybevételéről
   (2009/1006/EU)
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és az Európai Unió működéséről szóló szerződésre,
   tekintettel a költségvetési fegyelemről és a pénzgazdálkodás hatékonyságáról és eredményességéről szóló, az Európai Parlament, a Tanács és a Bizottság közötti, 2006. május 17-i intézményközi megállapodásra (1) és különösen annak 28. pontjára,
   tekintettel az Európai Globalizációs Alkalmazkodási Alap létrehozásáról szóló, 2006. december 20-i 1927/2006/EK európai parlamenti és tanácsi rendeletre (2) és különösen annak 12. cikkének (3) bekezdésére,
   tekintettel a Bizottság javaslatára,
   mivel:

               (1)

               Az Európai Unió létrehozta az Európai Globalizációs Alkalmazkodási Alapot (EGF), hogy kiegészítő támogatást nyújtson a világkereskedelmi sémákban bekövetkező fő strukturális változások következményeit elszenvedő munkavállalóknak, és segítse a munkaerő-piaci reintegrációjukat.

               (2)

               A 2009. május 1. után benyújtott kérelmek tekintetében az EGF hatálya kibővült az olyan munkavállalók támogatásával, akiket a pénzügyi és gazdasági világválság eredményeként bocsátottak el.

               (3)

               A 2006. május 17-i intézményközi megállapodás az EGF igénybevételét évi 500 millió EUR-s plafonértéken belül teszi lehetővé.

               (4)

               Svédország a gépjárműipari ágazatban történt elbocsátásokra tekintettel, 2009. június 5-én az EGF igénybevételére irányuló kérelmet nyújtott be. Ez a kérelem eleget tesz az 1927/2006/EK rendelet 10. cikkében lefektetett, a pénzügyi hozzájárulások meghatározására vonatkozó követelményeknek, ezért a Bizottság javasolja egy 9 839 674 EUR-s összeg rendelkezésre bocsátását.

               (5)

               Ausztria a gépjárműipari ágazatban történt elbocsátásokra tekintettel, 2009. július 9-én az EGF igénybevételére irányuló kérelmet nyújtott be. Ez a kérelem eleget tesz az 1927/2006/EK rendelet 10. cikkében lefektetett, a pénzügyi hozzájárulások meghatározására vonatkozó követelményeknek, ezért a Bizottság javasolja egy 5 705 635 EUR-s összeg rendelkezésre bocsátását.

               (6)

               Hollandia az építőipari ágazatban történt elbocsátásokra tekintettel, 2009. augusztus 4-én az EGF igénybevételére irányuló kérelmet nyújtott be. Ez a kérelem eleget tesz az 1927/2006/EK rendelet 10. cikkében lefektetett, a pénzügyi hozzájárulás meghatározására vonatkozó követelményeknek, ezért a Bizottság javasolja egy 386 114 EUR-s összeg rendelkezésre bocsátását.

               (7)

               Az EGF-et ezért igénybe kell venni a Svédország, Ausztria és Hollandia által benyújtott kérelmekre történő pénzügyi hozzájárulás nyújtása érdekében,

         A KÖVETKEZŐKÉPPEN HATÁROZOTT:
   1. cikk
   Az Európai Uniónak a 2009-es pénzügyi évre szóló általános költségvetésének keretein belül igénybe kell venni az Európai Globalizációs Alkalmazkodási Alapot 15 931 423 EUR-s összeg nyújtására kötelezettségvállalási és kifizetési előirányzatokban.
   2. cikk
   Ezt a határozatot közzé kell tenni az Európai Unió Hivatalos Lapjában.

      Kelt Strasbourgban, 2009. december 17-én.

            az Európai Parlament részéről

            az elnök

         J. BUZEK

            a Tanács részéről

            az elnök

         H. LINDBLAD

      (1)  HL C 139., 2006.6.14., 1. o.

      (2)  HL L 406., 2006.12.30., 1. o.


title: 2006/299/EK: A Bizottság határozata ( 2006. április 19. ) az erőszakos radikalizálódás elleni küzdelemben a Bizottság számára politikai tanácsadást nyújtó szakértői csoport felállításáról

text:
               25.4.2006

               HU

               Az Európai Unió Hivatalos Lapja

               L 111/9

      A BIZOTTSÁG HATÁROZATA

   (2006. április 19.)
   az erőszakos radikalizálódás elleni küzdelemben a Bizottság számára politikai tanácsadást nyújtó szakértői csoport felállításáról
   (2006/299/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   mivel:

               (1)

               Az Európai Unióról szóló szerződés 2. cikke megköveteli, hogy az Unió a szabadságon, a biztonságon és a jog érvényesülésén alapuló térségként fenntartsa és fejlessze az Uniót.

               (2)

               Az Uniónak a polgárok számára magas szintű biztonságot kell nyújtania a szabadságon, a biztonságon és a jog érvényesülésén alapuló térségben. Ezen célkitűzés szükségessé teszi a terrorizmus – ideértve a fenyegetés külső dimenzióját is – elleni küzdelmet, valamint az erőszakos radikalizálódáshoz hozzájáruló tényezők kezelését.

               (3)

               A Bizottság „A terrortámadásokkal kapcsolatos megelőzés, felkészültség és válaszlépések” című közleményében (1) kijelentette, hogy a terrorizmus megelőzésére irányuló stratégiában alapvető elsőbbséget kell kapnia a társadalmon belüli erőszakos radikalizálódással való szembenállásnak, valamint a terroristák toborzását lehetővé tevő feltételek felszámolásának.

               (4)

               A Bizottság a „Terroristák toborzása: az erőszakos radikalizálódást elősegítő tényezők kezelése” című közleményében (2) elismerte, hogy az e területtel kapcsolatos politikájának továbbfejlesztéséhez szakértők segítségére van szükség.

               (5)

               A csoportnak különböző tudományágakhoz tartozó olyan szakértőkből kell állnia, akik tapasztalattal rendelkeznek az erőszakos radikalizálódás, valamint az ezzel közvetlenül összefüggő területek elemzésében és kutatásában.

               (6)

               Fel kell tehát állítani az „erőszakos radikalizálódással foglalkozó szakértői csoportot”, és meg kell határozni feladatait és felépítését,

         A KÖVETKEZŐKÉPPEN HATÁROZOTT:
   1. cikk
   (1)   A Bizottság létrehoz egy politikai tanácsadó szakértői csoportot, az „erőszakos radikalizálódással foglalkozó szakértői csoportot” (a továbbiakban: a csoport).
   (2)   A csoport olyan képzett szakemberekből áll, akik alkalmasak az erőszakos radikalizálódással és a terrorizmussal kapcsolatos kérdések megítélésére.
   2. cikk
   Feladat
   A Bizottság az erőszakos radikalizálódással és a terrorizmussal összefüggő bármely kérdésben tanácsot kérhet a csoporttól.
   A csoport feladata, hogy:

               —

               tagjainak szakértelmét összevonja annak érdekében, hogy a Bizottságot politikai tanácsokkal lássa el. A csoport ilyen tanácsot saját kezdeményezésére vagy a Bizottság megkeresésére adhat,

               —

               segítse a Bizottságot az erőszakos radikalizálódás és a terrorizmus jelenségével kapcsolatos új kutatási területek meghatározásában,

               —

               szakismereteket cseréljen az e területen működő hálózatokkal, intézményekkel és az EU más szerveivel a tagállamokban, harmadik országokban és nemzetközi szervezetekben,

               —

               különösen pedig, hogy 2006 júniusáig összefoglaló jelentést készítsen az erőszakos radikalizálódás területén folytatott kutatások állásáról.

         A csoport elnöke jelezheti a Bizottságnak a csoporttal való konzultáció célszerűségét valamely meghatározott kérdésben.
   3. cikk
   Összetétel – kinevezés
   (1)   A csoport tagjait az Európai Bizottság Igazságügyek, Szabadság és Biztonság Főigazgatóságának főigazgatója nevezi ki olyan szakértők közül, akik szakértelemmel rendelkeznek az erőszakos radikalizálódás és a terrorizmus területén. E szakértelemnek korábbi tudományos kutatások során szerzett tapasztalatokon kell nyugodnia, és publikációkat is magában kell foglalnia.
   (2)   A csoport legfeljebb 20 tagból áll.
   (3)   A következő rendelkezéseket kell alkalmazni:

               —

               a tagokat személyükben nevezik ki, és mindenfajta külső befolyástól mentesen kell tanácsot adniuk a Bizottságnak,

               —

               a tagokat a Bizottság egyéves időtartamra nevezi ki, mely kinevezés megújítható. A tagok lemondásukig, helyettesítésükig vagy megbízatásuk végéig maradnak hivatalban,

               —

               megbízatásuk hátralévő idejére helyettesíteni lehet azokat a tagokat, akik már nem képesek hatékonyan hozzájárulni a csoport munkájához, akik lemondanak, vagy akik nem tartják tiszteletben az e bekezdés első vagy második francia bekezdésében meghatározott feltételeket, vagy az Európai Közösséget létrehozó Szerződés 287. cikkét,

               —

               a tagok minden évben írásbeli nyilatkozatot tesznek, amelyben kötelezik magukat arra, hogy a közérdek szolgálatában járnak el, illetve írásban nyilatkoznak arról is, hogy mentesek mindenfajta olyan érdektől, amely függetlenségüket károsan befolyásolná.

         4. cikk
   Működés
   (1)   Az Igazságügyek, Szabadság és Biztonság Főigazgatóságának főigazgatója nevezi ki a csoport elnökét.
   A csoport véleményeket ad és jelentéseket készít a Bizottságnak. E jelentések és vélemények tartalma nem köti a Bizottságot vagy az EU bármely más intézményét. A Bizottság a vélemény vagy a jelentés benyújtására határidőt állapíthat meg.
   Amennyiben a csoport egy véleményt vagy jelentést egyhangúan fogad el, úgy közös következtetéseket készít, és a jegyzőkönyvhöz csatolja azokat. Amennyiben a csoporton belül egy véleményről vagy jelentésről nem sikerül teljes egyetértést elérni, a csoport tájékoztatja a Bizottságot a kinyilvánított eltérő nézetekről.
   (2)   A Bizottság egyetértésével alcsoportok állíthatók fel meghatározott kérdések megvizsgálására a csoport által meghatározott megbízatással; ezen alcsoportok az adott kérdés megvizsgálása után feloszlanak. Az alcsoportok által készített jelentéseket a csoportnak jóvá kell hagynia, és a fenti bekezdés rendelkezései alkalmazandók azokban az esetekben, amikor nem értek el teljes egyetértést.
   (3)   A Bizottság képviselője meghívhat a napirenden szereplő témában járatos más szakértőket vagy megfigyelőket a csoport vagy az alcsoport tanácskozásaira, amennyiben ez hasznos és/vagy szükséges.
   (4)   A csoport vagy alcsoport tanácskozásain való részvétel során nyert információk bizalmasnak tekintendők, és csak akkor terjeszthetők, ha a Bizottság kifejezetten így rendelkezik. Kinevezésük megszűnésével a csoport és/vagy alcsoportjai tagjait továbbra is kötik a titoktartási szabályok.
   (5)   A csoport és annak alcsoportjai a Bizottság által megállapított eljárásoknak és menetrendnek megfelelően rendszerint a Bizottság épületeiben üléseznek. A titkársági szolgáltatásokat a Bizottság nyújtja. A megbeszélésekben érdekelt bizottsági tisztviselők részt vehetnek ezeken az üléseken.
   (6)   A csoport a Bizottság által elfogadott eljárásiszabályzat-minta alapján fogadja el saját eljárási szabályzatát.
   (7)   A Bizottság az érintett dokumentum eredeti nyelvén az interneten közzéteheti a csoport bármely összefoglalóját, következtetését – illetve annak részletét – vagy munkadokumentumát, amennyiben az nem bizalmas jellegű. A csoport által benyújtott dokumentumok az 1049/2001/EK európai parlamenti és tanácsi rendelet (3) rendelkezései alá tartoznak.
   5. cikk
   Az ülések költségei
   A csoport tevékenységei keretében a tagok, más szakértők és megfigyelők utazási és adott esetben tartózkodási költségeit a Bizottság a külső szakértők költségtérítésére vonatkozó belső szabályainak megfelelően megtéríti.
   A tagok, vagy olyan más szakértők és megfigyelők, akik alkalomszerűen meghívhatók, tevékenységeikért és feladataik elvégzéséért nem részesülnek díjazásban.
   6. cikk
   Hatálybalépés
   E határozat az Európai Unió Hivatalos Lapjában való kihirdetésének napján lép hatályba. Rendelkezéseit 2007. március 19-ig kell alkalmazni. A Bizottság ezen időtartam lejárta előtt határoz esetleges meghosszabbításáról.

      Kelt Brüsszelben, 2006. április 19-én.

            a Bizottság részéről

         Franco FRATTINI

            alelnök

      (1)  COM(2004) 698 végleges, 2004.10.20.

      (2)  COM(2005) 313 végleges, 2005.9.21.

      (3)  HL L 145., 2001.5.31., 43. o.


title: A Tanács határozata (1991. március 25.) a Nemzetközi Réz Munkacsoport alapszabályának elfogadásáról

text:
Fontos jogi nyilatkozat

|

31991D0179

Hivatalos Lap L 089 , 10/04/1991 o. 0039 - 0044 finn különkiadás fejezet 11 kötet 16 o. 0257  svéd különkiadás fejezet 11 kötet 16 o. 0257

		A Tanács határozata(1991. március 25.)a Nemzetközi Réz Munkacsoport alapszabályának elfogadásáról(91/179/EGK)AZ EURÓPAI KÖZÖSSÉGEK TANÁCSA,tekintettel az Európai Gazdasági Közösséget létrehozó szerződésre, és különösen annak 113. és 116. cikkére,tekintettel a Bizottság javaslatára,mivel a Nemzetközi Réz Munkacsoport alapszabályát az ENSZ Rézkonferenciája 1989. február 24-én Genfben elfogadta;mivel a konferencián résztvevő államokat és nemzetközi szervezeteket felkérték, hogy az ENSZ Főtitkárának értesítsék az alapszabály elfogadásáról, annak (22) bekezdése b) pontjával összhangban;mivel a munkacsoport fontos tevékenységet fog végezni a piac és a rézkereskedelem elemzése és felügyelete terén;mivel a Nemzetközi Réz Munkacsoportnak az alapszabályban meghatározott intézményi struktúrája közös részvételt feltételez a Közösség és a csoport alapszabályát elfogadó tagállamok részéről;mivel bizonyos tagállamok jelezték a munkacsoportban való részvételi szándékukat;mivel a Közösségnek és azoknak a tagállamoknak, amelyek úgy határoztak, hogy részt vesznek a munkacsoport munkájában, közös állásfoglalás alapján egy időben kell benyújtaniuk elfogadó okirataikat,A KÖVETKEZŐKÉPPEN HATÁROZOTT:1. cikkAz Európai Gazdasági Közösség a Nemzetközi Réz Munkacsoport alapszabályát elfogadja.A Közösség és azok a tagállamok, amelyek úgy határoztak, hogy részt vesznek a munkacsoport munkájában, egyszerre helyezik letétbe elfogadó okirataikat az ENSZ Főtitkáránál, amint a szükséges belső eljárásokat elvégezték.Az alapszabály szövegét mellékelték e határozathoz.2. cikkA Tanács elnöke felhatalmazást kap, hogy kijelölje az elfogadó okiratnak a Közösség nevében történő letétbe helyezésére jogosult személyeket.Kelt Brüsszelben, 1991. március 25-én.a Tanács részérőlaz elnökR. Steichen--------------------------------------------------MELLÉKLETA NEMZETKÖZI RÉZ MUNKACSOPORT ALAPSZABÁLYALétrehozás1. A Nemzetközi Réz Munkacsoport azzal a céllal jött létre, hogy végrehajtsa az ezen alapszabály rendelkezéseit, és felügyelje annak működését.Célkitűzés2. A csoport célkitűzése az, hogy biztosítsa a fokozott nemzetközi együttműködést a rézzel kapcsolatos kérdésekben, javítva a nemzetközi rézgazdaságról rendelkezésre álló információkat és fórumot nyújtva a rézről folytatott kormányközi konzultációkhoz.Fogalommeghatározások3. a) "A csoport" az ezen alapszabály alapján létrehozott Nemzetközi Réz Munkacsoport.b) "Réz" a rézérc és dúsított réz, a finomítatlan és finomított réz, beleértve a másodlagos rezet, a rézötvözetek, illetve az ócskaréz, a rézhulladék és rézmaradványok, félkész termékek, továbbá mindazon réztermékek, amelyeket a csoport ekként határoz meg.c) "Tagok" azok az (5) bekezdésben előírt államok és kormányközi szervezetek, amelyek a (22) bekezdés értelmében elfogadásukról értesítést küldtek.Funkciók4. Céljainak megfelelően, a csoport funkciói a következők:a) a nemzetközi rézgazdaságra vonatkozó konzultációk és információcsere biztosítása;b) a rézre vonatkozó statisztikák fejlesztése;c) a piaci helyzetre és a világ rézgazdaságának kilátásaira vonatkozó felmérések rendszeres készítése;d) tanulmányok készítése a csoportot érdeklő kérdésekről;e) más szervezeteknek a rézpiac fejlesztését célzó és a réz iránti keresletet fokozó erőfeszítéseivel kapcsolatban kifejtett tevékenységek;f) a nemzetközi rézgazdaságban mutatkozó vagy esetleg felmerülő egyedi problémák és nehézségek vizsgálata.A csoport úgy látja el fenti funkcióit, hogy azzal ne sértse egyetlen tag jogát sem arra, hogy hazai rézgazdaságának minden kérdését önállóan kezelje, továbbá más nemzetközi szervezetek hatálya alá tartozó kérdésekben, azok hatáskörének sérelme nélkül.Tagság5. A csoportnak a réztermelésben, -fogyasztásban érdekelt és a réz nemzetközi kereskedelmében államok, továbbá a nemzetközi megállapodások, különösen az áruforgalmi egyezmények megtárgyalása, megkötése és alkalmazása tekintetében felelőséggel rendelkező kormányközi szervezetek is tagjai lehetnek.A csoport hatásköre6. a) A csoport az ezen alapszabály rendelkezéseinek elvégzéséhez és alkalmazásuk biztosításához szükséges minden hatáskört gyakorol és minden intézkedést megtesz, illetve azok megtételéről intézkedik.b) A csoportnak nincs joga sem közvetve, sem közvetlenül az ónnal, vagy bármely más áruval vagy termékkel történő kereskedelemre vonatkozó szerződést, és határidős ügyletekre vonatkozó szerződést kötni; és ilyen célból nem vállal pénzügyi kötelezettségeket.c) A csoport a funkcióinak ellátásához szükségesnek tartott, és az ezen alapszabálynak megfelelő és nem összeegyeztethetetlen eljárási szabályzatot fogad el.d) A csoportnak nem áll jogában és tagjai sem hatalmazhatják fel arra, hogy az ezen alapszabály vagy az eljárási szabályzat hatályán kívüli kötelezettségeket vállaljon.Székhely7. A csoport székhelye az általa valamely tagállam területén kiválasztott helyen van, kivéve, ha a csoport másképp határoz. A csoport az ezen alapszabály hatálybalépésétől számított lehető legrövidebb időn belül tárgyalásokat folytat a fogadó kormánnyal a megkötendő székhelyre vonatkozó megállapodásról.Döntéshozatal8. a) Az ezen alapszabály alapján létrehozott csoport legfőbb szerve az általános ülés.b) A csoport, a 9. pontban említett állandó bizottság, valamint mindazon bizottságok és kisegítő testületek, amelyek létrehozására sor kerülhet, konszenzussal és szavazás nélkül hozzák meg határozataikat, kivéve azokat a határozatokat, amelyekre az alapszabály vagy az eljárási szabályzat minősített szavazattöbbséget határoz meg.c) Minden tagállam egy szavazatra jogosult.Állandó bizottság9. a) A csoport állandó bizottságot hoz létre, amely a csoportnak azon tagjaiból áll, amelyek jelezték részvételi szándékukat annak munkájában.b) Az állandó bizottság a csoport által a részére kijelölt feladatokat látja el, és a csoportnak tesz jelentést munkája befejezéséről, és annak fejleményeiről.Bizottságok és kisegítő testületek10. A csoport az állandó bizottság mellett – az általa meghatározott működési feltételekkel – más bizottságokat és kisegítő testületeket is létrehozhat.Titkárság11. a) A csoport titkársága főtitkárból és megfelelő számú alkalmazottból áll.b) A főtitkár a csoport vezető igazgatási tisztviselője, és a csoportnak felelős az ezen alapszabálynak – a csoport által hozott határozatokkal összhangban történő – igazgatásáért és működéséért.Együttműködés harmadik felekkel12. a) A csoport szükség szerint intézkedhet az Egyesült Nemzetek Szervezetével, annak szerveivel illetve szakosított intézményeivel, és más kormányközi intézményekkel folytatott konzultációkról vagy együttműködésről.b) A csoport az általa megfelelőnek tartott esetekben intézkedhet kapcsolatok fenntartásáról más érdekelt, de a csoportban részt nem vevő kormányokkal, más nemzetközi, nem kormányzati szervezetekkel, és a magánszektor intézményeivel.c) A csoport, vagy kisegítő testületeinek üléseire megfigyelők hívhatók a csoport illetve a kisegítő testületek által meghatározott feltételekkel.Kapcsolat a Közös Árualappal13. A csoport a Közös Árualapot létrehozásáról szóló megállapodás 7. cikkének (9) bekezdése alapján kérheti, hogy Nemzetközi Árutestületté (ICB) nyilvánítsák, olyan a rézzel kapcsolatos projekteknek – a csoport által kizárólag konszenzussal meghatározott feltételek szerinti – támogatása céljával, amelynek finanszírozása az Alap második számlájáról történik. A projektek támogatásával kapcsolatos döntéseket rendszerint konszenzussal hozzák. Ha konszenzust nem sikerül elérni, akkor a döntéshozatal kétharmados szavazattöbbséggel történik. Ugyanakkor a csoport semmiféle pénzügyi kötelezettséget nem vállalhat az ilyen projektekkel kapcsolatban; és az ilyen projektekben végrehajtó testületként sem járhat el.Jogállás14. a) A csoport jogi személy. A csoport – a 6. b) pontra is figyelemmel – szerződést köthet, ingó és ingatlan vagyont szerezhet és idegeníthet el, valamint bírósági eljárást indíthat.b) A csoportnak a fogadó ország területén fennálló jogállását a fogadó kormány és a csoport között megkötött, a székhelyre vonatkozó megállapodás határozza meg.Költségvetési hozzájárulások15. a) Minden tag hozzájárul a csoport által az eljárási szabályzat rendelkezéseivel összhangban jóváhagyott éves költségvetéshez. A tagok költségvetési hozzájárulásainak megállapítása céljából, a költségvetés 50 %-át egyenlő arányban osztják fel közöttük; 25 %-ot annak arányában osztanak fel, hogy mekkora a részesedésük a tagállamok összes – réztartalomban mért – rézérc és dúsított réz, valamint finomítatlan és finomított réz kivitelében és behozatalában; a fennmaradó 25 %-ot a tagállamok között az összértékhez viszonyított bányászati vagy finomított rézfelhasználási részesedésük arányában osztják fel, attól függően, hogy melyik a magasabb. A számításokat a legutolsó három olyan naptári év alapján végzik el, amelyre vonatkozóan statisztikai adatok állnak rendelkezésre.b) A csoport az egyes tagok hozzájárulásait az egyes pénzügyi évekre az általa meghatározott pénznemben határozza meg az eljárási szabályzatnak a hozzájárulásokra vonatkozó rendelkezéseivel összhangban. A tagok hozzájárulásaikat alkotmányos eljárásaikkal összhangban teljesítik.c) A költségvetési hozzájárulásokon túlmenően a csoport támogatásokat is elfogadhat külső forrásokból.Statisztikai adatok és információk16. a) Az ezen alapszabályban foglaltak hatékony teljesítése érdekében a csoport összegyűjti, összeveti és a tagok rendelkezésére bocsátja a réz termelésére, kereskedelmére, készleteire és felhasználására vonatkozó, az általa – az ezen alapszabály hatékony teljesítése érdekében – fontosnak tartott statisztikai információkat – beleértve az egyedi piacok és végfelhasználó iparágak rézfelhasználását –, és az alábbi b) alpontban említett információkat.b) A csoport olyan, megfelelőnek tartott hoz, amelyek révén információkat cserélhet, valamint A csoport olyan, általa megfelelőnek tartott szabályokat hoz, amelyek révén információkat cserélhet az érdekelt nem tagkormányokkal, valamint a megfelelő nem kormányzati és kormányközi szervezetekkel annak érdekében, hogy elkerülje a párhuzamos munkavégzést, továbbá friss, megbízható és teljes körű adatok álljanak rendelkezésre a réz kitermeléséről, felhasználásáról, készleteiről, nemzetközi kereskedelméről, a nemzetközileg közzétett és elfogadott rézárakról, a rézzel kapcsolatos technológiákról, kutatási és fejlesztési tevékenységről, valamint a réz kínálatát és keresletét befolyásoló más tényezőkről.c) A csoport törekszik annak biztosítására, hogy az általa közzétett információk ne veszélyeztessék a réz kitermelésében, feldolgozásában, értékesítésében illetve felhasználásában érdekelt kormányok, személyek vagy vállalatok tevékenységének bizalmas jellegét.Éves felmérés és jelentések17. a) A csoport éves felméréseket készít a világ rézgazdaságának világban és egyéb vonatkozó kérdésekről a tagok által nyújtott és más vonatkozó forrásokból származó információkkal kiegészített információk alapján. Az éves felmérés tartalmazza a rézkitermelésnek a következő évekre várható kapacitására vonatkozó vizsgálatot, és a rézkitermelés, -felhasználás, valamint -kereskedelem következő naptári évre vonatkozó kilátásait, a tagoknak a nemzetközi rézgazdaság alakulására vonatkozó saját felméréseik elkészítéséhez történő segítségnyújtás céljából.b) A csoport jelentést készít az éves felmérés eredményeiről és azt eljuttatja a tagoknak. Ha a csoport megítélése szerint szükséges, akkor a jelentést, illetve a tagoknak eljuttatott többi jelentést és tanulmányt az eljárási szabályzattal összhangban más érdekelt felek részére is hozzáférhetővé teheti.Piacfejlesztés18. a) A csoport megbeszéléseket tart csak a tagok, illetve a tagok és harmadik felek, mint például rézpiackutató és -piacfejlesztő szervezetek, a réz iránti keresletet növelő és a rézpiacot fejlesztő módszerekről és eszközökről. Ennek keretében, a piacfejlesztés támogatására a csoport által készített tanulmányokat a rézpiacfejlesztő szervezetek rendelkezésére bocsátják, hogy azokat – a csoportnak megfontolásra benyújtandó – fejlesztési projekt-javaslataik kidolgozásánál felhasználják. Az ilyen projektek elkészítése a piacfejlesztő szervezetek feladata. A csoport kiválaszthat és támogatásban részesíthet a Közös Árualap által, a Második Számláról finanszírozott projekteket.b) A csoport felajánlja a piacfejlesztő szervezetek közötti koordináció megkönnyítését, és támogatja a piacfejlesztő tevékenységek kiterjesztését.Tanulmányok19. a) A csoport eseti jelleggel tanulmányokat készít, illetve készíttet a nemzetközi rézgazdaságról, a csoport megállapodása szerint.b) A tanulmányok tartalmazhatnak általános ajánlásokat vagy javaslatokat a csoport számára, de ezen ajánlások vagy javaslatok nem sérthetik az egyes tagállamok jogát arra, hogy hazai rézgazdaságuk valamennyi kérdését önállóan kezeljék, továbbá nem sérthetik más nemzetközi szervezetek illetékességét a hatáskörükbe tartozó kérdések tekintetében.A tagok kötelezettségei20. A tagok minden tőlük telhetőt megtesznek az együttműködés és a csoport célkitűzése elérésének támogatása érdekében, különösen a rézgazdaságra vonatkozóan a (16) a) pontban említett adatokkal történő ellátás tekintetében.Módosítás21. Ezen alapszabályt a csoport csak konszenzussal módosíthatja.Hatálybalépés22. a) Ezen alapszabály akkor lép hatályba, amikor – az ezen alapszabályhoz csatolt mellékletben meghatározottak szerint – együttesen a rézkereskedelem legalább 80 %-át képviselő államok az alábbi c) alpont szerint értesítették az ENSZ Főtitkárát (a továbbiakban: a "letéteményes") az alapszabály végleges elfogadásáról.b) Ezen alapszabály ideiglenesen lép hatályba, amikor – az ezen alapszabályhoz csatolt mellékletben meghatározottak szerint – együttesen a rézkereskedelem legalább 60 %-át képviselő államok az alábbi c) alpont szerint értesítették a letéteményest az alapszabály ideiglenes vagy végleges elfogadásáról.c) Az 5. pontban említett bármely olyan állam vagy kormányközi szervezet, amely a csoport tagja kíván lenni, értesíti a letéteményest, hogy – belső eljárásai befejezéséig – ideiglenesen, vagy véglegesen elfogadja az alapszabályt. Az az állam, illetve kormányközi szervezet, amelyik bejelentette az alapszabály ideiglenes elfogadását, törekszik arra, hogy az ezen alapszabály hatálybalépésétől, vagy az ideiglenes elfogadásról szóló bejelentés időpontjától – attól függően, hogy melyikre kerül sor később – számított 36 hónapon belül lezárja belső eljárásait, és ennek megfelelően értesítse a letéteményest. Ha egy állam vagy kormányközi szervezet nem tudja befejezni megfelelő eljárásait a fent említett határidőn belül, akkor a csoport ezt az időt az érintett állam illetve kormányközi szervezet számára meghosszabbíthatja.d) Ha az ezen alapszabály hatálybalépésének követelményei 1990. június 30-ig nem teljesülnek, akkor a letéteményes összehívja az alapszabály ideiglenes vagy végleges elfogadását már bejelentő államok és kormányközi szervezetek képviselőit, hogy az alapszabály maguk közötti ideiglenes vagy végleges hatálybaléptetéséről határozzanak.e) Amikor az alapszabály hatályba lép, a letéteményes a lehető legrövidebb időn belül megnyitó ülésre hívja össze a csoportot. A tagokat – amennyiben lehetséges – az ülés megtartása előtt legalább egy hónappal értesítik.Kilépés23. a) Bármelyik tag bármikor kiléphet a csoportból a letéteményesnek és a csoport főtitkárának küldött írásbeli értesítéssel.b) A kilépés nem érinti a kilépő taggal szemben már fennálló pénzügyi kötelezettségeket, és nem jogosítja fel a kilépés évében a hozzájárulással kapcsolatos semmilyen engedményre.c) A kilépés 60 nappal azután lép hatályba, hogy az erről szóló értesítést a letéteményes megkapta.d) A csoport főtitkára az e pont szerint megkapott, a kilépésről szóló értesítésről minden tagot haladéktalanul tájékoztat.Megszüntetés24. a) A csoport a tagállamok kétharmados szótöbbségével bármikor úgy határozhat, hogy az alapszabályt megszünteti. A megszüntetés a csoport által megjelölt időpontban lép hatályba.b) Az ezen alapszabály megszüntetése ellenére, a csoport mindaddig fennmarad, amíg az a felszámoláshoz, többek között a számlák kiegyenlítéséhez szükséges.Fenntartások25. Az alapszabályra vonatkozóan fenntartással nem élhetnek.--------------------------------------------------MELLÉKLETRézkereskedelem [1]Ország | Kivitel | Behozatal | Összes kereskedelem | Részarány (%) |(1000 tonna) | (1000 tonna) | (1000 tonna) |Amerikai Egyesült Államok | 187,9 | 529,1 | 717,0 | 6,72 |Ausztrália | 150,7 | – | 150,7 | 1,41 |Ausztria | 24,2 | 13,3 | 37,5 | 0,35 |Belgium-Luxemburg | 222,6 | 430,9 | 653,5 | 6,12 |Bolívia | 1,0 | – | 1,0 | 0,01 |Brazília | 2,3 | 153,8 | 156,1 | 1,46 |Bulgária | 1,0 | 2,0 | 3,0 | 0,03 |Chile | 1308,0 | – | 1308,0 | 12,26 |Dánia | 2,5 | 1,8 | 4,3 | 0,04 |Finnország | 21,9 | 54,5 | 76,4 | 0,72 |Franciaország | 15,1 | 358,7 | 373,8 | 3,50 |Fülöp-szigetek | 217,1 | – | 217,1 | 2,03 |Görögország | – | 23,7 | 23,7 | 0,22 |Hollandia | 7,6 | 23,1 | 30,7 | 0,29 |India | – | 64,6 | 64,6 | 0,61 |Indonézia | 90,4 | 17,4 | 107,8 | 1,01 |Iráni Iszlám Köztársaság | 41,7 | – | 41,7 | 0,39 |Írország | 0,9 | 0,2 | 1,1 | 0,01 |Japán | 55,4 | 1217,1 | 1272,5 | 11,92 |Jugoszlávia | 16,5 | 34,5 | 51,0 | 0,48 |Kanada | 635,1 | 78,7 | 713,8 | 6,69 |Kína | 7,0 | 358,9 | 365,9 | 3,43 |Koreai Köztársaság | 4,2 | 177,9 | 182,1 | 1,71 |Kuba | 2,7 | 6,5 | 9,2 | 0,09 |Lengyelország | 177,1 | 18,4 | 195,5 | 1,83 |Madagaszkár | – | – | – | – |Magyarország | – | 34,0 | 34,0 | 0,32 |Mexikó | 122,0 | 5,0 | 127,0 | 1,19 |Nagy-Britannia és Észak-Írország Egyesült Királysága | 32,1 | 324,5 | 356,6 | 3,34 |Német Demokratikus Köztársaság | 13,5 | 62,5 | 76,0 | 0,71 |Német Szövetségi Köztársaság | 70,7 | 713,0 | 783,7 | 7,34 |Norvégia | 53,5 | 12,0 | 65,5 | 0,61 |Olaszország | 13,1 | 355,7 | 368,8 | 3,46 |Panama | – | – | – | – |Pápua Új-Guinea | 171,5 | – | 171,5 | 1,61 |Peru | 343,4 | – | 343,4 | 3,22 |Portugália | 3,1 | 16,7 | 19,8 | 0,19 |Spanyolország | 86,4 | 97,0 | 183,4 | 1,72 |Svédország | 81,6 | 81,9 | 163,5 | 1,53 |Szovjetunió | 103,3 | 23,6 | 126,9 | 1,19 |Thaiföld | – | 17,6 | 17,6 | 0,16 |Törökország | – | 46,3 | 46,3 | 0,43 |Zaire | 508,4 | – | 508,4 | 4,76 |Zambia | 500,5 | 20,0 | 520,5 | 4,88 |ÖSSZESEN: | 5296,0 | 5374,9 | 10670,9 | 100,00 |--------------------------------------------------


title: 2007/352/EK: A Tanács határozata ( 2007. május 14. ) az Europol igazgatóhelyettesének kinevezéséről

text:
               24.5.2007

               HU

               Az Európai Unió Hivatalos Lapja

               L 132/35

      A TANÁCS HATÁROZATA

   (2007. május 14.)
   az Europol igazgatóhelyettesének kinevezéséről
   (2007/352/EK)
   AZ EURÓPAI UNIÓ TANÁCSA,
   tekintettel az Európai Rendőrségi Hivatal létrehozásáról szóló egyezményre (Europol Egyezmény) (1) és különösen annak 29. cikke (2) bekezdésére,
   az Europol igazgatóhelyettesei kinevezésének jogkörével felruházott hatóságként eljárva,
   tekintettel az igazgatótanács véleményére,
   mivel:

               (1)

               Az Europol igazgatóhelyettese hivatali idejének lejárta következtében igazgatóhelyettest kell kinevezni.

               (2)

               Az Europol alkalmazottaira vonatkozó személyzeti szabályzat (2) és különösen annak 8. függeléke külön rendelkezéseket állapít meg az Europol igazgatójának vagy igazgatóhelyettesének kiválasztására vonatkozóan.

               (3)

               Az igazgatótanács benyújtotta a Tanácsnak a kinevezésre alkalmas pályázók rövid listáját – minden alkalmas pályázó teljes dossziéjával együtt –, valamint a pályázók teljes listáját.

               (4)

               Az igazgatótanács által benyújtott összes vonatkozó információ alapján a Tanács azt a pályázót kívánja kinevezni, aki – a Tanács véleménye szerint – a megüresedett igazgatóhelyettesi beosztással szembeni minden követelménynek megfelel,

         A KÖVETKEZŐKÉPPEN HATÁROZOTT:
   1. cikk
   A Tanács Eugenio ORLANDI-t nevezi ki az Europol igazgatóhelyettesévé a 2007. augusztus 1-jétől2011. július 31-ig terjedő időszakra.
   2. cikk
   Ez a határozat elfogadásának napján lép hatályba.
   Ezt a határozatot az Európai Unió Hivatalos Lapjában ki kell hirdetni.

      Kelt Brüsszelben, 2007. május 14-én.

            a Tanács részéről

            az elnök

         F.-W. STEINMEIER

      (1)  HL C 316., 1995.11.27., 2. o.

      (2)  Lásd a 2002. december 19-i tanácsi jogi aktussal (HL C 24., 2003.1.31., 1. o.) módosított, az Europol alkalmazottaira vonatkozó személyzeti szabályzat megállapításáról szóló, 1998. december 3-i tanácsi jogi aktust (HL C 26., 1999.1.30., 23. o.).


title: 2011/160/EU: A Tanács határozata ( 2011. március 7. ) az Európai Unió, Izland, Liechtenstein és Norvégia között a 2009–2014 közötti időszakra vonatkozó EGT Finanszírozási Mechanizmusról szóló megállapodás, az Európai Unió és Norvégia közötti 2009–2014 közötti időszakra vonatkozó Norvég Finanszírozási Mechanizmusról szóló megállapodás, az Európai Gazdasági Közösség és Izland közötti megállapodás egyes halak és halászati termékek Európai Unióba történő behozatalára 2009–2014 között alkalmazandó különleges rendelkezésekről szóló kiegészítő jegyzőkönyvének, valamint az Európai Gazdasági Közösség és Norvégia közötti megállapodás egyes halak és halászati termékek Európai Unióba történő behozatalára 2009–2014 között alkalmazandó különleges rendelkezésekről szóló kiegészítő jegyzőkönyvének megkötéséről

text:
               16.3.2011

               HU

               Az Európai Unió Hivatalos Lapja

               L 69/1

         A TANÁCS HATÁROZATA
   (2011. március 7.)
   az Európai Unió, Izland, Liechtenstein és Norvégia között a 2009–2014 közötti időszakra vonatkozó EGT Finanszírozási Mechanizmusról szóló megállapodás, az Európai Unió és Norvégia közötti 2009–2014 közötti időszakra vonatkozó Norvég Finanszírozási Mechanizmusról szóló megállapodás, az Európai Gazdasági Közösség és Izland közötti megállapodás egyes halak és halászati termékek Európai Unióba történő behozatalára 2009–2014 között alkalmazandó különleges rendelkezésekről szóló kiegészítő jegyzőkönyvének, valamint az Európai Gazdasági Közösség és Norvégia közötti megállapodás egyes halak és halászati termékek Európai Unióba történő behozatalára 2009–2014 között alkalmazandó különleges rendelkezésekről szóló kiegészítő jegyzőkönyvének megkötéséről
   (2011/160/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 217. cikkére, összefüggésben 218. cikke (6) bekezdésének a) pontjával,
   tekintettel az Európai Bizottság javaslatára,
   tekintettel az Európai Parlament jóváhagyására,
   mivel:

               (1)

               A 2010/674/EU tanácsi határozat (1) alapján az Európai Unió nevében az alábbi megállapodásokat és jegyzőkönyveket írták alá:

                           —

                           az Európai Unió, Izland, a Liechtensteini Hercegség és a Norvég Királyság közötti megállapodás és annak melléklete a 2009–2014 közötti időszakra vonatkozó EGT Finanszírozási Mechanizmusról,

                           —

                           a Norvég Királyság és az Európai Unió közötti megállapodás a 2009–2014 közötti időszakra vonatkozó Norvég Finanszírozási Mechanizmusról,

                           —

                           az Európai Gazdasági Közösség és az Izlandi Köztársaság közötti megállapodás kiegészítő jegyzőkönyve és annak melléklete,

                           —

                           az Európai Gazdasági Közösség és a Norvég Királyság közötti megállapodás kiegészítő jegyzőkönyve és annak melléklete.

               (2)

               A meglévő finanszírozási mechanizmusok új mechanizmusokkal való felváltása, amelyek különböző időszakokra, az alapok különböző összegeire és a különböző végrehajtási intézkedésekre vonatkoznak, továbbá az egyes halak és halászati termékekre vonatkozó konceszsziók megújítása és kiterjesztése egészében véve az EGT-hez tartozó EFTA államokkal való társulás fejlesztésének fontos elemét képezi, amely alátámasztja az Európai Unió működéséről szóló szerződés 217. cikkére való hivatkozást.

               (3)

               Ezeket a megállapodásokat és jegyzőkönyveket meg kell kötni,

         ELFOGADTA EZT A HATÁROZATOT:
   1. cikk
   Az Európai Unió nevében a következő megállapodásokat és jegyzőkönyveket hagyták jóvá:

               —

               az Európai Unió, Izland, a Liechtensteini Hercegség és a Norvég Királyság közötti megállapodás és annak melléklete a 2009–2014 közötti időszakra vonatkozó EGT Finanszírozási Mechanizmusról,

               —

               a Norvég Királyság és az Európai Unió közötti megállapodás a 2009–2014 közötti időszakra vonatkozó Norvég Finanszírozási Mechanizmusról,

               —

               az Európai Gazdasági Közösség és az Izlandi Köztársaság közötti megállapodás kiegészítő jegyzőkönyve és annak melléklete,

               —

               az Európai Gazdasági Közösség és a Norvég Királyság közötti megállapodás kiegészítő jegyzőkönyve és annak melléklete.

         2. cikk
   A Tanács elnöke felhatalmazást kap, hogy kijelölje a megállapodásokban előírt jóváhagyó okmányoknak az Unió nevében történő letétbe helyezésére jogosult személyt, annak érdekében, hogy kifejezésre juttassa az Unió ahhoz való hozzájárulását, hogy a megállapodások és kiegészítő jegyzőkönyvek rá nézve kötelező erővel bírjanak.
   3. cikk
   Ez a határozat az elfogadásának napján lép hatályba.

      Kelt Brüsszelben, 2011. március 7-én.

            a Tanács részéről

            az elnök

         CZOMBA S.

      (1)  HL L 291., 2010.11.9., 1. o.